শহীদ (ক্যাপ্টেন) এম. মনসুর আলী জাতীয় হ্যান্ডবল স্টেডিয়াম
শহীদ (ক্যাপ্টেন) এম. মনসুর আলী জাতীয় হ্যান্ডবল স্টেডিয়াম ২০১০ সালে উদ্বোধন হওয়া বাংলাদেশের একমাত্র হ্যান্ডবল খেলার বিশেষায়িত স্টেডিয়াম। স্টেডিয়ামটি পল্টন ময়দানের উত্তর-পূর্ব কোনে বঙ্গবন্ধু জাতীয় স্টেডিয়ামের পূর্ব প্রবেশদ্বারের পাশে অবস্থিত। জাতীয় ও বাংলাদেশে অনুষ্ঠিত হওয়া আন্তর্জাতিক হ্যান্ডবল প্রতিযোগিতা সমূহ এই স্টেডিয়ামে অনুষ্ঠিত হয়। এছাড়াও এই স্টেডিয়ামে কুস্তি, ইনডোর হকি, ফুটসাল অনুশীলন এবং রোলবল খেলা আয়োজিত হয়েছে। স্টেডিয়ামটি ২০১৭ রোলবল বিশ্বকাপ-এর ভেন্যু ছিল। বাংলাদেশের সাবেক প্রধানমন্ত্রী শহীদ (ক্যাপ্টেন) এম. মনসুর আলী'র নামে নামকরণ করা এই স্টেডিয়ামটি জাতীয় ক্রীড়া পরিষদের অধিভূক্ত এবং বাংলাদেশ হ্যান্ডবল ফেডারেশনের তত্তাবধায়নে রয়েছে।